CELEX: 22009D0017
Language: ro
Date: 2008-02-05 00:00:00
Title: Decizia nr. 17/2009 a Comitetului mixt al SEE din 5 februarie 2009 de modificare a anexei XX (Mediul) la Acordul SEE

19.3.2009   
            
            
               RO
            
            
               Jurnalul Oficial al Uniunii Europene
            
            
               L 73/55
            
         
      DECIZIA NR. 17/2009 A COMITETULUI MIXT AL SEE
   din 5 februarie 2009
   de modificare a anexei XX (Mediul) la Acordul SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa XX la acord a fost modificată prin Decizia nr. 122/2008 a Comitetului mixt al SEE din 7 noiembrie 2008 (1).
            
         
               (2)
            
            
               Directiva 2004/35/CE a Parlamentului European și a Consiliului din 21 aprilie 2004 privind răspunderea pentru mediul înconjurător în legătură cu prevenirea și repararea daunelor aduse mediului (2) trebuie încorporată în acord.
            
         
               (3)
            
            
               Directiva 2004/35/CE se interpretează conform domeniului de aplicare al acordului, avându-se în vedere în mod special faptul că protecția naturii este în afara domeniului de aplicare al acordului,
            
         DECIDE:
   Articolul 1
   În anexa XX la acord, după punctul 1h [Regulamentul (CE) nr. 166/2006 al Parlamentului European și al Consiliului] se introduce următorul punct:
   
               „1i.
            
            
               
                  32004 L 0035: Directiva 2004/35/CE a Parlamentului European și a Consiliului din 21 aprilie 2004 privind răspunderea pentru mediul înconjurător în legătură cu prevenirea și repararea daunelor aduse mediului (JO L 143, 30.4.2004, p. 56).
               În sensul prezentului acord, dispozițiile directivei se citesc cu următoarele adaptări:
               
                           (a)
                        
                        
                           Fără a aduce atingere evoluției ulterioare a Comitetului mixt al SEE, este necesar să se observe că următoarele acte comunitare nu sunt încorporate în Acordul SEE:
                           
                                       (i)
                                    
                                    
                                       Directiva 79/409/CEE a Consiliului din 2 aprilie 1979 privind conservarea păsărilor sălbatice (Directiva privind păsările);
                                    
                                 
                                       (ii)
                                    
                                    
                                       Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică (Directiva privind habitatele).
                                    
                                 Prin urmare, toate trimiterile la aceste acte nu se aplică statelor AELS.
                        
                     
                           (b)
                        
                        
                           Articolul 2 alineatul (3) nu se aplică statelor AELS.
                        
                     
                           (c)
                        
                        
                           În cazul statelor AELS, «specii protejate și habitate naturale» înseamnă:
                           Acolo unde un stat AELS stabilește astfel, orice habitat sau specie sau tipuri de habitate sau specii pe care statul AELS le desemnează în scopuri echivalente celor stabilite în cele două directive menționate la articolul 2 alineatul (3).”
                        
                     
         Articolul 2
   Textele Directivei 2004/35/CE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 6 februarie 2009, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (3).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 5 februarie 2009.
      
         
            Pentru Comitetul mixt al SEE
         
         
            Președintele
         
         Alan SEATTER
         
      
   
   
      (1)  JO L 339, 18.12.2008, p. 114.
   
      (2)  JO L 143, 30.4.2004, p. 56.
   
      (3)  Au fost semnalate obligații constituționale.